stanford-oval/wikipedia huggingface dataset:
המעגל הסודי (סדרת טלוויזיה)
תקציר העלילה

לפני 16 שנה פרצה שרפה במעבורת ימית, שגבתה את חייהם של אימהות ואבות לשישה ילדים. ההורים הללו היו בעלי דם מכשפים, ובעקבות מותם הוריהם לקחו את יכולות הקסם של מי שנותר בחיים. מאז המבוגרים, וההורים שנותרו בחיים לא אמרו דבר לילדיהם, שהועבר אליהם דם מכשפים בירושה.
הסדרה נפתחת בסיפורה של קאסי. בעקבות מות אמה, אמיליה, עוברת קאסי בלייק לצ'אנס הרבור שבוושינגטון כדי לגור עם סבתה, ג'יין. צ'ארלס מייד רוצח את אמיליה כדי לגרום לקאסי לעבור לגור עם סבתה. במהלך ניסיונותיה להסתגל למקום החדש, חבריה לכיתה מגלים לה שהיא באה משושלת ארוכה של מכשפות ושהם יכולים להשלים יחד איתה, לראשונה, מעגל. תחילה קאסי מסרבת להאמין, אך לאחר שהיא מגלה ספר ישן של לחשים אשר היה שייך לאמה המנוחה היא משנה את עמדתה. אמיליה הסתירה את היותה מכשפה מכיוון שהיא לא רצתה שקאסי תחבור למעגל כמוה.
החבורה מתמודדת בהתחלה עם ציידי מכשפות שבאים לרדוף את החבורה, ברגע שהם כבלו את המעגל. בהמשך רודפים אותם שדים שזומנו לעיירה לפני 16 שנה, בשנה שבה הוריהם מתו. כמו כן, רודפים אותם מכשפים שמתו ברצח המוני שהיה אחראי עליו אביה של קאסי. באותו זמן צ'ארלס מייד ומנהלת בית הספר דון רוצחים את סבה של פיי, הנרי, ומנסים להשיב אליהם את כוחותיהם שנלקחו מהם.
בהמשך קאסי מגלה כי אבא שלה, ג'ון בלאקוול, חי וחושבת שבא לעזור לה. אבל היא מגלה שלאביה תוכניות אחרות: הוא דאג להקמת המעגל הנוכחי וכן היה אחראי שכל הנשים מהמעגל הקודם יכנסו להיריון כדי שהילדים שלהם יצרו את המעגל של הדור הבא (הדור של קאסי). מתגלה שהוא גם אביה של דיאנה אחרי שהכניס את אמא שלה, אליזבת', להיריון לפני שהיא נהרגה. ג'ון הכניס להיריון נשים נוספות מהעיירות ליד, כדי שיוכל ליצור מעגל ממכשפים עם כוחות אפלים בעלי דם בלאקוול בלבד. הוא מאחד קריסטלים מיוחדים שעוברים במשפחתם של כל אחד ואחת מחברי המעגל לגולגולת. בכוחה של הגולגולת להרוג את כל המכשפים האחרים, עד שיישארו רק המכשפים עם הדם שלו. אך בסופו של דבר דיאנה וקאסי גוברות עליו ומנצחות אותו לפני שהספיק להשמיד את כל שאר המכשפים. בסיום הפרק האחרון דיאנה עוזבת את המעגל ונוסעת עם החבר שלה לחו״ל. אדם קיבל את התפקיד להשמיד את הגולגולת, אך נראה שהוא משתמש בכוח שלה. ג'ייק נראה שהוא מקבל חפץ קסום מסבא שלו. פיי ומליסה נהנות מהכוחות המחודשים שלהן כדי לבלות. קאסי נראית בוחנת את כוחה, ובתמונה האחרונה רואים ארבעה נערים עומדים על רקע העירייה, מסומנים ביד שלהם, בסמל של בלאקוול. אלו האחים של קאסי ודיאנה שבאו להקים את המעגל.
שחקנים > חברי המעגל

קאסי בלייק (בריט רוברטסון) היא נערה בת 16 אשר גילתה לאחרונה שהיא מכשפה. תחילה קאסי אינה אוהבת את הרעיון אך בהמשך היא מסתגלת אליו. היא למדה שלמשפחתה קשר ארוך שנים עם כישוף. מצד אמה, אמליה, הכישוף קיים לאורך שנים רבות עד היווצרותו ומצד אביה, ג'ון בלקוול, היא נצר לשושלת ארוכה של מכשפי אופל. בהמשך היא ואדם ביחד אך צריכים להיפרד. ג'ון ממציא קללה שבה בני משפחתה של קאסי לא יכולים לצאת עם בני משפחתו של אדם, אחרת מישהו מהמעגל ימות. הם מאמינים לו, נפרדים, ושותים שיקוי שכחה שימנע מהם לחוש אהבה אחד לשנייה.
אדם קוננט (תומאס דקר) הוא אחד משני המכשפים ממין זכר שחברים במעגל. אדם נמשך לקאסי מרגע שהגיעה לצ'אנס הרבור, למרות מערכת היחסים ארוכת השנים שלו עם דיאנה מייד. אדם הוא שעוזר לקאסי להיפתח לכוחותיה ומעודד אותה להצטרף למעגל. משיכתו המינית לקאסי מעיבה על מערכת היחסים עם דיאנה.
פיי צ'מברלין (פיבי טונקין) היא מכשפה מוזרה ועצמאית אשר מפעילה את כוחותיה באנוכיות ובפזיזות. פיי לרוב נוהגת בחוסר אחריות ומאתגרת סמכות ממסדית ובייחוד את אמה, מנהלת בית הספר. חברתה הטובה ביותר של פיי היא מליסה גלייסר. פיי סבורה שדיאנה אינה צריכה לשמש כמנהיגת המעגל ואינה אוהבת את העובדה שדיאנה מצאה את ספר הצללים של משפחתה בעוד היא עצמה לא מצאה את הספר של משפחתה.
דיאנה מייד (שלי הניג) היא מכשפה אחראית ועצמאית ומנהיגת המעגל הסודי. דיאנה היא חברתה הטובה של קאסי, למרות המשיכה המינית בין החבר שלה אדם וקאסי. במהלך העונה היא מנסה לצאת עם בן דודה של מליסה, אחרי שהיא נפרדת מאדם. בהמשך היא מכירה בחור אוסטרלי ומנסה ליצור איתו זוגיות נורמלית ורגילה, ללא הצלחה. בסוף העונה היא עוזבת איתו את העיירה וטסה עימו לחו"ל. דיאנה לוקחת קשה את הידיעה שאביה האמיתי הוא ג'ון בלאקוול וכן שאביה המאמץ, צ'ארלס, רצח את אמיליה. היא מתערערת ולא מוכנה לחיות בעיירה יותר.
מליסה גליסר (ג'סיקה פרקר קנדי) היא חברתה הטובה ביותר של פיי צ'מברלין וחברתו לשעבר של ניק ארמסטרונג. מליסה היא מכשפה שקטה, בשונה מחבריה, אך נאמנה למעגל. בעבר היא הייתה חברה טובה של דיאנה, אבל ברגע שהיא החלה לצאת עם אדם הקשר בין השתיים נותק. היא חברה טובה של פיי, ונאמנה לה למרות אופייה.
ניק אמסטרונג (לואיס האנטר; פרקים 1–5, 20-21) נמצא במערכת יחסים מינית עם מליסה גליסר אך לא רוצה לקדם את מערכת היחסים מעבר לסקס. לאחר שפיי צ'מברלין מאיימת עליו הוא נוהג בנחמדות רבה יותר כלפי מליסה. נהרג על ידי צ'ארלס מייד בגלל שנכנס בו שד לאחר שהת'ר (חברה של אמיליה (אמא של קאסי)) נדרסה, בגלל שבתוכה היה כול השנים הללו שד. בסוף העונה מתגלה שניק מת אבל השד שבתוכו עוד חי ומשתמש בגופו. ג'ייק נאבק בשד אבל ללא הצלחה, ובסופו של דבר מליסה רוצחת אותו.
ג'ייק ארמסטרונג (כריס זילקה; מופיע מפרק 6 ואילך) אחיו הגדול של ניק. יצא לו מוניטין רע בעקבות עברו בעיירה. הוא עבד אצל אביו של אדם ואז עזב את המקום, לאחר שגנב מהם. הוא חוזר לעיירה עם מותו של ניק. נהג לעבוד בעבר עם קבוצת ציידי מכשפים כיוון שחשב שהכישוף הביא למותם של הוריו. למעשה ציידי המכשפים הם שהרגו אותם. הוא היה נוכח ביום השרפה על המעבורת, אבל מדחיק את אשר ראה.
שחקנים > אחרים

צ'ארלס מייד (גייל הרולד) הוא אביה של דיאנה וחבר בדור הקודם של המעגל. לאחר השרפה במעגן הסירות, כוחותיו של צ'ארלס נלקחו ממנו יחד עם כוחותיהם של שאר חבריו למעגל שנותרו בחיים. בפרק הראשון הוא הורג את אמה של קאסי באמצעות קריסטל קסום. בהמשך הוא עוזר לדון להרוג את חמה, הנרי, צ'ארלס גם אחראי למותו של ניק. הוא גם אחראי לרצח ג'יין, אבל מבצע את זה בטעות.
ג'יין בלייק (אשלי קרו) היא סבתה של קאסי ואמה של אמיליה. אף שבהתחלה היא מעמידה פנים שאינה יודעת על המעגל הסודי, קאסי מבינה כי הם זקוקים לעזרתה ומשתפת אותה במידע. היא מטושטשת במהלך העונה על ידי צ'ארלס ומתאשפזת. אחרי שהוא מוריד ממנה את הכישוף היא מוכנה לעצור ולהרוג את ג'ון בלאקוול. ג'יין נכשלת בניסיונה ונרצחת בשגגה על ידי צ'ארלס.
דון צ'מברלין (נטשה הנסטרידג') היא אמה של פיי צ'מברלין ומנהלת בית הספר צ'אנס הרבור. הייתה חברה בדור הקודם של המעגל הסודי. היא וצ'ארלס פועלים כקבוצה במטרה להחזיר את כוחות הקסם שלהם. בעלה, טום, נהרג במעבורת לפני 16 שנה. נראה שהיא הייתה מאוהבת בג'ון ואף ניסתה להיכנס ממנו להיריון, אבל ללא הצלחה, כי היא הייתה כבר בהיריון עם פיי.
ג'ון בלאקוול (ג'וי לנדאו) אביה של קאסי ודיאנה. מכשף בעל דף אפל. חוזר לעיירה לאחר שקאסי מתקשרת איתו דרך מדליון. קאסי היא בתו מאמיליה, איתה היו לו יחסים. אולם, דיאנה היא בתו מאליזבת'. דיאנה נוצרה במהלך פרידה בין הוריה, בה ג'ון פיתה את אליזבת' והיא הרתה לו. מניעיו לא ברורים עד הפרקים האחרונים, אז מתגלית כל תוכניתו. קאסי ודיאנה מבינות שהוא יצר מלכודת במעבורת, 16 שנה לפני, וגרם לרצח ההורים של שאר הילדים. הוא ידע שברגע שהילדים יהיו יתומים יהיה קל יותר לתמרן אותם. הוא גם ניהל רומן עם דון, אבל הרומן לא הצליח מאחר שהיא כבר הייתה בהיריון מבעלה, טום.
איבן (סמי רוטיבי) מנהיג ציידי המכשפות. הוא שונא מכשפות ויעשה הכל כדי לעצור אותם, להרוג אותם ולהשמיד כל זכר אליהם. 16 שנה לפני הוא הגיע למעבורת, אחרי שאביו של אדם, סיפר לו על המפגש של המכשפים שם. הוא הרג את ההורים של הילדים, וניסה לרצוח גם את ג'ון אבל ללא הצלחה. בהווה הוא מזמן שדים, כדי שיוכל להילחם במכשפות. הם נכנסים לתוכו ומחזקים אותו במאבק עם המכשפות. הוא נכשל ונרצח על ידי צ'ארלס וג'ייק.
אמיליה בלייק (אמילי הולמס) אמא של קאסי בלייק, וחברתו לשעבר של ג'ון. היא הכניסה אותו למעגל הקודם. היא עזבה אותו לאחר שהבינה מי הוא באמת, אבל זה היה מאוחר מידי. היא עצרה את השדים שג'ון זימן 16 שנה לפני. היא ידעה שדיאנה היא בתו השנייה של ג'ון ועל תוכניתו שכל בנות המעגל הקודם ייכנסו להיריון. היא נרצחת על ידי צ'ארלס בפרק הראשון.
הורדת הסדרה ומאבק המעריצים

ב-11 במאי 2012, THE CW ביטלה את הסדרה. בעקבות ביטול הסדרה, הוקם אתר אינטרנט בשם "הצילו את המעגל" על ידי קבוצת מעריצים של הסדרה. קמפיין כתיבת מכתבים הגיע אל THE CW, במטרה לעודד אותם לשקול מחדש את החזרת הסדרה לעוד עונה. עוד קמפיינים הושקו גם ברשתות טלוויזיה אחרות כמו MTV, ABC Family ו-Syfy. המפיק של "המעגל הסודי", אנדרו מילר, מכר במכירה פומבית פוסטר ובו צוות השחקנים כתמיכה בקמפיין.
המעריצים ניסו לפנות לרשת ABC Family בנוגע לבקשה להעביר את הסדרה אליהם, אך ללא הצלחה, ובעקבות כך הופסקו ניסיונות קמפיין עבור העברת הסדרה לרשתות אחרות. קמפיין נוסף מכוון ל- Warner Bros הושק בעקבות הודעה כי העונה הראשונה בסדרה לא תשוחרר ב-DVD.
החל מספטמבר 2012, "המעגל הסודי" הפך זמין ב- Netflix לצפייה ישירה.
נכון ל-24 ביוני 2012, הקמפיינים השונים צברו מעל 85,500 חתימות. מאז ביטול התוכנית, המעריצים הצביעו במספר סקרים כי "זו התוכנית שהכי תחסר".
ההריגה

ערך זה עוסק בסדרת טלוויזיה. אם התכוונתם לגרימת מוות, ראו .
| --- | --- |

לוגו הסדרה
 מבוסס על:  הרצח 
 סוגה:  פשע, דרמה
 יוצרים:  ונה סוד 
 כותבים:  פרנס בק
 שחקנים:  מיריי אנוס בילי קמפבל ג'ואל קינמן מיכאלה פורבס ברנט סקסטון
 ארץ מקור:  ארצות הברית
 שפות:  אנגלית 
 מקום התרחשות:  סיאטל 
 מספר עונות:  4 
 מספר פרקים:  44 
 הפקה
 חברת הפקה:  Fox Television Studios Fuse Entertainment
 הפצה:  נטפליקס, הולו 
 אתר צילומים:  Vancouver, British Columbia
 מוזיקה:  Frans Bak 
 אורך פרק:  45 דקות
 שידור
 רשת שידור:  AMC
 רשת שידור בישראל:  Yes Oh
 תקופת שידור מקורית:  3 באפריל 2011 – 1 באוגוסט 2014
 תקופת שידור בישראל:  26 בינואר 2012
 קישורים חיצוניים
 האתר הרשמי
 דף התוכנית ב-IMDb
 
ההריגה (באנגלית: The Killing) היא סדרת דרמה ופשע אמריקאית של רשת AMC. הסדרה מבוססת על סדרה דנית בשם "Forbrydelsen", ופותחה לקהל האמריקאי על ידי ונה סוד והופקה על ידי Fox Television Studios ו־Fuse Entertainment.
העונה הראשונה עלתה לשידור ב־3 באפריל 2011, והעונה השנייה ב־1 באפריל 2012 בערוץ AMC. הסדרה בוטלה על ידי AMC ב-27 ביולי 2012 בתום העונה השנייה, אולם מפיקי הסדרה לא ויתרו על הסדרה וניסו לשווק את העונה השלישית לרשתות אמריקאיות אחרות. ב־8 בנובמבר 2012, דווח כי מפיקי הסדרה נמצאים בשיחות אחרונות לפני הגעה להסכם עם אתר הסטרימינג נטפליקס לשיווק העונה השלישית. לבסוף לפי ההסכם, רשת AMC קיבלה את הזכות לשדר את הפרקים הראשונים בעונה לפני Netflix, ובתמורה לכך שתי הרשתות יתחלקו בהוצאות ההפקה. העונה השלישית עלתה לשידור ב-2 ביוני 2013. AMC ביטלה את הסדרה בשנית בספטמבר 2013, אולם אתר "נטפליקס" הזמין עונה רביעית בת 6 פרקים על מנת לסיים את הסדרה. כל 6 פרקי עונה זו עלו לאתר נטפליקס ב-1 באוגוסט 2014.
בישראל הסדרה שודרה בערוץ Yes Oh החל מה־26 בינואר 2012 עד אוקטובר 2013.
עלילת הסדרה > עונה ראשונה

העונה הראשונה כוללת 13 פרקים.
שרה לינדן, בלשית מוערכת ואהודה במחלק הרצח, מתחילה את יומה האחרון במשטרת סיאטל. שרה אמורה לטוס עוד באותו לילה לסונומה (אזור סאן-פרנסיסקו), עם בנה בן ה 13, וארוסה שעימו היא אמורה להתחתן בעוד 3 שבועות. לינדן יוצאת לקריאה - אחרונה בתפקיד - לפארק עירוני שבו נתגלו ראיות שמצביעות על רצח אפשרי ועימה הולדר - בלש שעבר ממחלק הסמים במחוז ואמור להחליף אותה בתפקיד. בזירה עצמה לא מתגלה גופה, אך נמצאים ראיות שמפנות את הבלשים למשפחת לארסן, שם עולה החשד שהבת - רוזי - נעדרת. לאחר יום של חיפושים, מתגלה גופתה של רוזי בתא מטען של מכונית שהוטבעה באגם בפארק. רוזי נמצאת כפותה, והראיות מצביעות על כך שהיא הייתה עדיין בחיים כשהמכונית הוטבעה. הרכב מתגלה כשייך למטה של דארן ריצ'מונד, חבר מועצת העיר סיאטל, המתמודד על הבחירות לראשות העיר.
לינדן והולדר חוקרים את הרצח כשלינדן היא הבלשית המובילה.
כל פרק מתאר יום בחקירה, ובמקביל לחקירה, שמתפתחת בצורה מפותלת ומלאת תפניות, מוצגים מספר קווי עלילה:
מערכת היחסים המתפתחת בין לינדן להולדר, וחייהם האישיים; עברה הקשה של לינדן כאחת שגדלה במשפחות אומנות, מערכת היחסים הסבוכה בינה ובין בנה המתבגר, הנטייה שלה 'לאבד את עצמה' בחקירה והקשיים שלה במחויבות זוגית. ועברו של הולדר כמכור לסמים - על כל הקשיים הנלווים בגמילה ובנתק ממשפחתו.
חייה של משפחת לארסן בעקבות הרצח; הקשיים בהתמודדות של בני המשפחה והקרובים עם הרצח, עם הגילויים שהרצח מעלה על רוזי, עם בעיות כספיות, עם עברו של האב והקשרים שהיו לו עם המאפיה הפולנית, ובעיקר עם המתחים הפנימיים שנוצרים במהלך ההתפתחויות בחקירה.
מאבק הבחירות על ראשות עיריית סיאטל בין ראש העיר המכהן לבין מטה הבחירות של המועמד לראשות העיר דארן ריצ'מונד; המתחים, התככים, ההתמודדות עם שאלות של ערכים לעומת רווחים פוליטיים, מערכות היחסים האישיים, ובעיקר ניסיונות ההתמודדות של מטה ריצ'מונד עם החקירה שבדרכים שונות מתגלה כקשורה ומשפיעה על מסע הבחירות שלו.
בסיום העונה הראשונה, החקירה מצביעה על המועמד לראשות העיר, דארן ריצ'מונד, כרוצח. ההוכחה המרכזית לאשמתו היא תצלום שמשיג הולדר, המוכיח שנהג ברכב, שבו נמצאה הגופה, בליל הרצח.
ריצ'מונד, שנעצר לעיני התקשורת בתום עצרת בחירות של מטהו, טוען בתוקף שיש פה טעות והוא לא הרוצח. לינדן משאירה להולדר את הטיפול בניירת וטסה לחייה החדשים עם בנה. ריצ'מונד נורה (למוות?) בעת העברתו מהמעצר לבית הכלא, על ידי בלקו - חברו הקרוב של האב.
בסיום הפרק האחרון, לינדן, שנמצאת במטוס עם בנה בדרכה לסונומה, מקבלת טלפון ממשטרת התנועה. מהשיחה עולה, שהתצלום המוכיח את אשמתו של ריצ'מונד לא הגיע בדרך הרשמית ושלמעשה לא הייתה כלל אפשרות לצלמו. הצופים מגיעים למסקנה שריצ'מונד כנראה הופלל בסיועו(?) של הולדר.
עלילת הסדרה > עונה שנייה

העונה השנייה כוללת 13 פרקים באורך של כ 45 דקות.
בתחילת העונה שרה מגלה שהולדר הביא לה תמונה מזויפת וחוקרת מדוע. עוקבת אחר הבוס של הולדר לשעבר.
בלקו עצור ומנסה לברוח אך הורג את עצמו באותו ניסיון, סטן מקבל את התיק של רוזי לביתו יחד עם הדם של ביתו ומגלה כי הרוצח מסתובב חופשי וכנראה שדארן אינו הרוצח. הוא יוצר קשר עם הולדר והולדר מגלה שהרוצח מסתובב חופשי ומביא לבוס שלו תיק שונה (את התיק שלו) בגלל שהוא חושד בו.(מתגלה בסוף שהולדר צודק והבוס שיקר לו בנוגע למה שנמצא על התיק). שרה מגלה את האמת על דארן בליל הרצח והיכן הוא היה וגורמת לביטול האישום נגדו כרוצח.
הולדר מגלה שהבוס שלו שיקר לו אך הבוס שלו מעיף אותו מהאוטו.
הולדר מנסה ליצור קשר עם שרה ורוצה לספר לה אך היא לא מחזירה מענה.
העונה תמשיך אחר מציאת הרוצח ולגילוים חדשים מדוע רוזי נרצחה.
עלילת הסדרה > עונה שלישית

העונה השלישית תתחיל שנה אחרי סיום מקרה רוזי לארסן, שרה לינדן חוזרת אל עבודתה כאשר החקירות אחר ילדה שברחה מובילות את סטיבן הולדר לגלות שורה של מעשי רצח וזה מתחבר למקרה רצח הקודם שלינדן עבדה עליו.
עלילת הסדרה > עונה רביעית

בעונה זו, שהיא האחרונה לסדרה, מציגה את הבלשים שרה לינדן וסטיבן הולדר המטפלים בהשלכות מעשיהם מהעונה הקודמת תוך חקירת רצח של משפחה שהניצול היחיד הוא בן הלומד בפנימיה צבאית.
דמויות > דמויות ראשיות

שרה לינדן (מיריי אנוס) – בלשית במשטרת סיאטל שמתכוונת לעבור לסונומה, קליפורניה לארוסה אשר מחכה לה שם כדי להתחתן, אך פרשיית הרצח החדשה גורמת לה להישאר. בעבר כמעט איבדה משמורת על בנה עקב אובססיה לעבודה שלה.
סטיבן הולדר (ג'ואל קינמן) – החוקר החדש ממחלק הסמים שמצטרף לשרה בחקירה. עבר ילדות קשה, סיים לימודי קולג' והפך לשוטר. כאשר היה סמוי התמכר למתאמפטמין אשר השפיע לא רק עליו אלא גם על משפחתו. לאחר מכן הלך לגמילה ולמפגשי מכורים אנונימיים, עקב כך ניהיה טוב בעבודתו ומקודם למחלקת הרצח.
דארן ריצ'מונד (בילי קמפבל) – פוליטיקאי שרץ לראשות עיריית סיאטל, וחשוד ברצח הנערה רוזי לארסן (עונות 1–2, אורח בעונה 4).
מיץ' לארסן (מישל פורבס) – אמה של רוזי. עוזבת את הבית לאחר משבר אישי ונוסעת לגילוי עצמי (עונות 1–2).
סטנלי "סטן" לארסן (ברנט סקסטון) – אביה של רוזי, וחבר לשעבר במאפיה הפולנית שהיה בעברו מכור לסמים. מסתבר כי הוא לא אביה האמיתי של רוזי (עונות 1–2).
גוון איטון (קריסטין ליהמן) – יועצת הקמפיין של דארן ריצ'מונד והמאהבת הסודית שלו, ובתו של הסנאטור איטון. בעת החקירה, סיפרה למשטרה מידע על ריצ'מונד ועקב כך נהפך לחשוד עיקרי ברצח של רוזי (עונות 1–2).
ג'יימי רייט (אריק לדין) – מנהל הקמפיין של ריצ'מונד, ערמומי אך נאמן לו. יריבו של דארן, ראש העיר לסלי אדמס, מנסה ללא הצלחה לגייס את ג'יימי לקמפיין שלו (עונות 1–2).
בלקו רויס (ברנדן סקסטון השלישי) – חבר של סטן לעבודה וידיד קרוב של המשפחה, ירה בריצ'מונד לאחר שנחשד כי הרג את רוזי. נורה למוות על ידי השוטרים לאחר שהשתלט על נשק של אחד השוטרים (עונות 1–2).
טרי מאריק (ג'יימי אן אולמן) – אחותה הצעירה של מיץ' ודודתה של רוזי, הופכת לדמות אם של הילדים של מיץ' וסטן כאשר מיץ' עוזבת את הבית. מנהלת רומן עם אישיות הנדל"ן מייקל איימס (עונות 1–2).
רג'י דרנל (אנני קורלי) – עובדת סוציאלית של שרה עוד מילדותה ועם הזמן הפכו לחברות. גם עוזרת לטפל בבנה ג'ק (ראשית-עונה 1, משנית 2–3, אורחת עונה 4)
דנט לידס (איימי סיימץ) - אם חד-הורית לילדה נעדרת (עונות 3–4).
קארל רדיק (גרג הנרי) - השותף החדש של הולדר לאחר לינדן (עונות 3–4).
דמויות > דמויות משנה

ג'ק לינדן (ליאם ג'יימס) – בנה המתבגר של שרה.
רוזי לארסן (קייטי פיינדליי) – נערה מתבגרת אשר נמצאה מתה ברכב של הקמפיין של דארן. עלילת שתי העונות הראשונות סובבת סביב מותה וחקירת המוות שלה (עונות 1–2).
לסלי אדמס (טום באטלר) – ראש העיר המכהן אשר מתחרה להמשיך בראשות העיר נגד דארן ריצ'מונד (עונות 1–2).
ריק פלדר (קלום קית' רני) – הארוס של שרה, פסיכולוג במקצועו (עונות 1–2)
סטרלינג פיץ' (קנסי רול) – החברה הטובה ביותר של רוזי (עונות 1–2).
ג'ספר איימס (ריצ'רד הרמון) – החבר לשעבר של רוזי, בנו של יזם הנדל"ן מייקל איימס (עונות 1–2).
בנט אחמד (ברנדון ג'יי מקלארן) – מורה בבית הספר התיכון של רוזי, שתחילה נחשב לחשוד העיקרי ברצח שלה (עונות 1–2).
אמבר אחמד (אשלי ג'ונסון) – אשתו של אחמד בנט שמצפה ממנו לילד. הייתה תלמידה שלו בעבר (עונות 1–2).
סגן מייקל אוקס (גארי הגיר) – מפקד המשטרה הראשי, ממונה על לינדן והולדר (עונות 1–2).
ג'יימס סקינר (אליאס קוטיז) - שותפה הקודם של לינדן והמפקד הנוכחי ביחידת החקירות המיוחדת של משטרת סיאטל (עונה 3).
פרנסיס בקר (יו דילון) - סוהר באגף הנידונים למוות עם בעיות אישיות רבות (עונה 3).
איוון הנדרסון (אהרון דאגלס) - סוהר באגף הנידונים למוות. בעל משפחה צעירה (עונה 3).
רייצ'ל "בולט" אולמסטד (בקס טיילור-קלאוס) - נערה לסבית, קשוחה וטום בוי שמשמשת כמודיעה עבור לינדן והולדר (עונה 3).
ריי סיוארד (פיטר סארסגארד) - אסיר באגף הנידונים למוות בגין רצח אשתו, פשע שהוא עשוי להיות חף מפשע (עונה 3).
מאמא-דיפס (גרייס זבריצקי) - הבעלים של המוטל "7 Stars" (עונה 3).
פרברי הגיהנום

| --- | --- |

לוגו הסדרה
 סוגה:  סיטקום, קומדיה
 יוצרים:  אמילי קפנק
 בימוי:  Michael Fresco 
 שחקנים:  ג'יין לוי   ג'רמי סיסטו   שריל היינס   קרלי חייקין   פארקר יאנג
 ארץ מקור:  ארצות הברית ארצות הברית
 שפות:  אנגלית 
 תקופת התרחשות:  2011 
 מספר עונות:  3
 מספר פרקים:  57
 הפקה
 מפיק:  אמילי קפנק 
 חברת הפקה:  האחים וורנר 
 הפצה:  האחים וורנר טלוויזיה 
 טכניקת צילום:  מצלמה יחידה 
 מוזיקה:  ג'רד פייבר 
 אורך פרק:  22 דקות
 שידור
 רשת שידור:  ABC
 רשת שידור בישראל:  yes Drama HD
 תקופת שידור מקורית:  28 בספטמבר 2011 – 12 במאי 2014
 קישורים חיצוניים
 דף התוכנית ב-IMDb
 
פרברי הגיהנום (באנגלית: Suburgatory) היא קומדיית מצבים ששודרה בערוץ ABC. הסדרה נוצרה על ידי אמילי קפנק ועלתה לשידור ב-28 בספטמבר 2011. בישראל, הסדרה משודרת בערוץ yes Drama HD. ב-9 במאי 2014 הסדרה בוטלה אחרי 3 עונות.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 28 בספטמבר 2011 | 16 במאי 2012 |
|  | 2 | 22 | 22 | 17 באוקטובר 2012 | 17 באפריל 2013 |
|  | 3 | 13 | 13 | 15 בינואר 2014 | 14 במאי 2014 |
עלילת הסדרה

הסדרה עוקבת אחר ג'ורג' אלטמן, אב חד הורי העושה את כל המאמצים כדי לגדל על הצד הטוב ביותר את בתו טסה בת ה-16, לאחר שהוא מגלה קופסת קונדומים בארון שלה הוא מחליט שהגיע הזמן לעזוב את מנהטן ולעבור לגור בסביבה בריאה ומוגנת יותר עבור בתו: בפרוורים.
לטסה, נערה חובבת קולנוע איכותי ומוזיקת אינדי, שאת כל חייה העבירה בעיר הגדולה-זה נשמע כמו גיהנום ובחוסר אונים היא נגררת אחרי אביה ושם היא מגלה שמאחורי הבתים היפים והמדשאות המושלמות מסביב לביתם החדש אנשי המקום הם צבועים, תימהוניים ומרושעים, לאחר ההכרות עם הסביבה העוינת בעלת המראה הפסטורלי גורמת לג'ורג' לתהות אם הוא לא העביר את חייו אל סביבה טובה יותר עבורו ועבור בתו ורק בעזרת מספר אנשים מקומיים לומדים האב וביתו איך לנווט בין הקשיים של חיי הפרוורים.
דמויות ראשיות

ג'ורג' אלטמן (ג'רמי סיסטו): אדריכל ואב חד הורי מניו יורק העובר לגור בפרבר על מנת להבטיח חיים טובים ורגועים יותר עבור בתו טסה, נהיה הבן זוג של דאלאס בסוף העונה הראשונה אחרי שהתגרשה מסטיבן (אחרי שחיזרה אחריו לאורך העונה), נפרד ממנה בתחילת העונה השלישית, בפרקים האחרונים של הסדרה הוא ודאלאס מתעמתים רבות בנושא, מאחר שהסדרה בוטלה לפני סיומה לא יודעים איך היחסים ביניהם היו אמורים להיגמר.
טסה אלטמן (ג'יין לוי): בתו של ג'ורג' המתקשה להסתגל אל סביבתה החדשה בפרברים, יוצאת עם ריאן שיי בעונה השנייה, נפרדת ממנו בתחילת העונה השלישית, בסוף הסדרה, בסצנה האחרונה, הם מתנשקים, אך מאחר שהסדרה בוטלה לפני סיומה לא יודעים איך זה התקדם משם.
ליסה שיי (אלי גרנט): שכנתה וחברתה הטובה ביותר של טסה, היא אינה מקובלת בבית ספרה ומובכת לעיתים קרובות על ידי משפחתה המוזרה, יוצאת עם מאליק רוב הסדרה.
דליה רוייס (קרלי חייקין): נערה עשירה, מפונקת וחומרנית, היא פופולרית בבית ספר אך האויבת הגדולה של טסה, בעונה השלישית הבת של נוח מגלה לטסה שדליה לסבית.
מר וולף (רקס לי): יועץ בית הספר בו טסה לומדת, תמיד נמצא במצב רוח טוב, יוצא מהארון בתחילת הסדרה.
נוח וורנר (אלן טודיק): חברו הטוב ביותר של ג'ורג', רופא שיניים בעל קסם אישי ובעיות עצבים, עירוני לשעבר העוזר לג'ורג' להסתגל אל תרבות הפרברים שאיננו רגיל אליה.
שילה שיי (אנה גאסטייר): שכנתם הרעשנית וההמונית של ג'ורג' וטסה, אשה שתלטנית המנסה להכניע את הסובבים אליה על פי רצונותיה.
דאלאס רוייס (שריל היינס): אמא של דליה וידידתו של ג'ורג', אישה מטופחת המשקיעה את רוב זמנה בחיצוניותה ועברה מספר ניתוחים פלסטיים, היא מנסה פעמים רבות ללא הצלחה להתחיל עם ג'ורג' ורומזת לו שהיא מעוניינת שהם יהיו יותר מידידים, דבר שקורה בסוף העונה הראשונה אחרי שהיא מתגרשת מסטיבן, ובהמשך נפרדים בתחילת העונה השלישית, מנהלת החל מאמצע העונה השנייה חנות לכלי נוי מזכוכית.
ריאן שיי (פארקר יאנג): אחיה של ליסה (רק מצד אביה כי נולד בפונדקאות), הנוהג לבייש אותה פעמים רבות, הוא שחקן פוטבול מוצלח אך טיפש, ניהל מערכת יחסים קצרה עם טסה בתחילת הסדרה, בהמשך הוא וטסה מתחילים להיות זוג לאורך רוב העונה השנייה, נפרדים בתחילת העונה השלישית מאחר שהוא הולך לשחק פוטבול בפלורידה, וחוזרים להיות ביחד בסצנה האחרונה של הפרק האחרון,בעונה השנייה ליסה מגלה שריאן נולד בפונדקאות.
פרד שיי (כריס פרנל):בעלה של שילה ואביהם של ליסה וריאן, נכנע לאשתו בכל דבר.
מאליק לה-פריק (מאסטרו הארל): התלמיד השחור היחיד בכל בית הספר, יוצא עם ליסה לאורך רוב הסדרה, בעל התנהגות מוזרה למדי, הוא וליסה מתחתנים לקראת סוף הסדרה.
סטיבן רוייס (ג'יי מוהר): אביה של דליה ובעלה לשעבר של דאלאס, דמות מרכזית רק בעונה הראשונה.
בן 10: אומניברס

| --- | --- |
סמליל התוכנית
סמליל התוכנית
 סוגה:  פעולה, מדע בדיוני,  אנימציה, דרמה קומית
 יוצרים:  דונקאן רולאו, ג'ו קייסי, ג'ו קלי,  סטיבן טי. סיגאל
 מדבבים בעברית:  איטן גרינברג שקד פרסי דניאל מגון צביקה שוורצברג שירה נאור יהונתן מגון תום שוורצברג ערן מור צביקה פורמן מיכה אוזין סליאן שמחה ברבירו סער בדישי גלעד קלטר אלי לולאי יורם יוספסברג לירון לב אמנון וולף לירון ברנס עמי מנדלמן גיא רושיניאק גדי לוי אורלי קטן מייה קדוש לורן סביר עדן גמליאל טליה ברקאי יהלי עזר יואב בר לב
 ארץ מקור:  ארצות הברית ארצות הברית
 שפות:  אנגלית 
 מספר עונות:  8
 מספר פרקים:  80
 הפקה
 חברת הפקה:  Image Production House, אולפני ההנפשה של קרטון נטוורק 
 הפצה:  האחים וורנר טלוויזיה, הולו 
 אורך פרק:  22 דקות
 שידור
 רשת שידור:  Cartoon Network
 רשת שידור בישראל:  ערוץ הילדים
 תקופת שידור מקורית:  1 באוגוסט 2012 – 14 בנובמבר 2014
 קישורים חיצוניים
 אתר רשמי
 דף התוכנית ב-IMDb
 
בן 10: אומניברס (באנגלית: Ben 10: Omniverse) היא סדרת הנפשה אמריקאית לילדים ששודרה בערוץ Cartoon Network. בישראל הסדרה שודרה בשנים 2013–2016 בערוץ הילדים, בדיבוב לעברית. הסדרה מתרחשת לאחר סיום הסדרה "בן 10: החייזרים החדשים".
תקציר העלילה

עלילת הסדרה מתחילה בסיום הסדרה "בן 10: החייזרים החדשים", כאשר בן, גוון וקווין מנסים לעצור את ליצן הפשע זומבוזו. מיד לאחר מכן, גוון מספרת שהיא מתחילה ללמוד באוניברסיטה וקווין מצטרף במטרה להיות קרוב אליה. מספר ימים לאחר מכן, ארגון "השרברבים" (ארגון בדיוני החוקר חייזרים בדומה לארגון הבדיוני "גברים בשחור") מצוות את בן לשותף חייזרי חדש בשם רוק בלונקו. השניים מתוודעים אחד לשני ועוברים הרפתקאות ברחבי הגלקסיה, בעיר "בלווד" ובעיר התחתית בה חיה בסתר מושבת חייזרים תחת פיקוח השרברבים.
דמויות > דמויות ראשיות

בן טניסון (איטן גרינברג) - הדמות הראשית בסדרה.
רוק בלונקו (דניאל מגון) - טירון חייזר שרברב והשותף החדש של בן.
מקס טניסון (צביקה שוורצברג) - סבא של בן וגוון.
תפודים קטנים

| --- | --- |

 סוגה:  ילדים
 יוצרים:  ג'וש סליג
 מדבבים בעברית:  בר סביר בר מיניאלי מאיה לבני שחר קדוש
 ארץ מקור:  ארצות הברית ארצות הברית בריטניה בריטניה
 שפות:  אנגלית
 מספר עונות:  1
 מספר פרקים:  26
 הפקה
 אורך פרק:  3 דקות
 שידור
 רשת שידור:  CBeebies (בריטניה) דיסני ג'וניור (ארצות הברית)
 רשת שידור בישראל:  ערוץ לולי
 תקופת שידור מקורית:  18 באפריל 2011 – 25 בדצמבר 2011
 תקופת שידור בישראל:  2012 – 2017
 קישורים חיצוניים
 אתר רשמי
 דף התוכנית ב-IMDb
תפודים קטנים (באנגלית: Small Potatoes) היא סדרת טלוויזיה מונפשת בריטית-אמריקאית לילדים שנוצרה בידי ג'וש סליג (היה גם המפיק של הסדרות: אובי, פינת הציפורים, וונדר פטס ו-Piper O'Possum). הרעיון של הסדרה הופק מכך שגם ילדים יכולים להקשיב לשירים של זמרים כמו מבוגרים. בארצות הברית שודרה הסדרה בדיסני ג'וניור, בבריטניה ב-CBeebies ובישראל בערוץ לולי. הסדרה בת עונה אחת שכוללת 26 פרקים. בהשראת הסדרה הופק סרט בשם "פגוש את התפודים הקטנים" (Meet the Small Potatoes).
עלילה

העלילה עוסקת בלהקה של ארבעה תפוחי אדמה (בסדרה הם תפודים) שקוראים להם התפודים הקטנים, בכל פרק הם ישרו ויספרו לצופים על משהו שילדים אוהבים ומה הם חושבים עליו לדוגמה: דמיון וגאווה. השירים הללו שהם שרים מלמדים את הילדים על משמעותם.